text: Esbjerg fB fortsætter nedad
  13 oktober 2016 kl. 19.23
  Torsdag aften forsatte Esbjerg fB sin forsmædelige række af nederlag, da holdet tabte i Pokalturneringen. 
  Torsdag aften tabte Esbjerg FB fodboldkampen imod B 93 i DBU Pokalturneringens tredje runde. B93 scorede sejrsmålet kun to minutter før udløbet af den ordinære spilletid. Emmanuel Ogude scorede målet. 
  I følge EfBs hjemmeside, var det en off side-fælde, som tilsyneladende kiksede for esbjergenserne, hvorefter modstandernes målstærke Emmanuel Ogude pludselig var alene mod Jonas Jensen i Esbjergmålet. Nigerianeren driblede forbi Jensen og lagde bolden i det tomme mål.
  Resultatet betyder, at 2. divisionsklubben B 93 fortsætter i Pokalturneringen, mens superligakluben Esbjerg er ude. Esbjerg havde eller set aftenens kamp som en kærkommen sejrsmulighed til afveksling fra klubbens fortsatte trængsler i ALKA Superligaen, hvor holdet er bundprop.
  Nu er Esbjerg i stedet ude af Pokalturneringen.
  